Subvencije za seoska turistička domaćinstva - POLJOPRIVREDNIK specijalizovani list za selo\nSubvencije za seoska turistička domaćinstva\nDatum kreiranja petak, 24 januar 2020 10:11\n* Prošle godine je u agrarnom budžetu bilo izdvojeno 110 miliona dinara za razvoj nepoljoprivrednih aktivnosti, u okviru kojih i za ruralni turizam\n* Ova vrsta subvencija, odnosno podsticaja, planirana je i u agrarnom budžetu za 2020. godinu\nMinistarstvo poljoprivrede, šumarstva i vodoprivrede je prošle godine, nakon nekoliko godina pauze, ponovo u agrarnom budžetu izdvojilo sredstva za subvencije za razvoj ruralnog turizma namenjene registrovanim poljoprivrednim gazdinstvima. Aleksandar Bogićević, pomoćnik ministra poljoprivrede zadužen za Sektor ruralnog razvoja, u razgovoru za list "Poljoprivrednik" kaže da je ova vrsta podsticaja bila veoma tražena.\n- Za podsticaje za unapređenje ekonomskih aktivnosti na selu kroz podršku nepoljoprivrednim aktivnostima u 2019. godini bilo je opredeljeno 110 miliona dinara. Uprava za agrarna plaćanja raspisala je konkurs sa uslovima za ostvarivanje prava na ove podsticaje, na koji je ukupno bilo podneto 140 prijava. Maksimalni iznos podsticaja po korisniku za investicije u sektoru ruralnog turizma bio je tri miliona dinara, a u sektoru starih i umetničkih zanata, odnosno domaće radinosti 500.000 dinara po korisniku, kaže Bogićević.\nNaš sagovornik pojašnjava da su prošle godine, u skladu sa Uredbom kojom se uređuje raspodela podsticaja u poljoprivredi i ruralnom razvoju, podsticaji za unapređenje ekonomskih aktivnosti na selu kroz podršku nepoljoprivrednim aktivnostima bili definisani u iznosu od 50 odsto od vrednosti realizovane prihvatljive investicije umanjene za iznos sredstava na ime poreza na dodatu vrednost. Visina podsticaja je bila veća za investicije koje su realizovane u područjima sa otežanim uslovima rada u poljoprivredi i iznosila je 65 odsto od vrednosti realizovane prihvatljive investicije umanjene za iznos sredstava na ime poreza na dodatu vrednost.\n- Prijavu na konkurs mogla su da podnesu fizička lica, nosioci registrovanog komercijalnog porodičnog poljoprivrednog gazdinstva, preduzetnici, pravna lica, privredna društva, i to mikro i mala pravna lica, kao i zemljoradničke zadruge. Podsticaji su obuhvatali investicije u sektoru ruralnog turizma i u sektoru umetničkih zanata, odnosno domaće radinosti, kaže Aleksandar Bogićević.\nPrihvatljive investicije u sektoru ruralnog turizma bila su ulaganja u izgradnju, dogradnju, adaptaciju, investiciono i tekuće održavanje u cilju privođenja nameni, kao i nabavka opreme u svrhu pružanja ugostiteljskih usluga u autentičnim ugostiteljskim objektima u domaćoj radinosti ili seoskom turističkim domaćinstvima, a u smislu propisa kojim se uređuje turizam, odnosno ugostiteljstvo. Prihvatljive investicije u sektoru umetničkih zanata, odnosno domaće radinosti bile su nabavka opreme i alata za obavljanje poslova koji se smatraju starim i umetničkim zanatima, odnosno poslovima domaće radinosti, u skladu sa propisima.\nPodsticaji za unapređenje ekonomskih aktivnosti na selu kroz podršku nepoljoprivrednim aktivnostima, odnosno podsticaji za razvoj ruralnog turizma su, prema rečima našeg sagovornika, planirani i u agrarnom budžetu za ovu godinu.


Rezultati ankete: Građani i novinari zajedno u borbi za istinu\nYou are at:Home»Vijesti»Rezultati ankete: Građani i novinari zajedno u borbi za istinu\nBy Borislav Vukojević on\t 30. maja 2014. Vijesti\nMediji u Bosni i Hercegovini nisu slobodni, a na njihov rad najviše utiču političari, pokazuju rezultati ankete koju je sprovelo Vijeće za štampu u Bosni i Hercegovini, u saradnji sa Omladinskom novinskom asocijacijom u Bosni i Hercegovini (ONAuBiH). Anketno ispitivanje je sprovedeno među 1.228 građana i građanki u 35 gradova Bosne i Hercegovine, u okviru Javne kampanje „Građani i novinari zajedno u borbi za istinu“, a povodom Svjetskog dana slobode medija.\nGrađani i građanke Bosne i Hercegovine oštro osuđuju napade i prijetnje novinarima, smatrajući ih napadom na osnovna ljudska prava na slobodu govora i izražavanja i demokratske temelje društva u cjelini. Rezultati ankete pokazuju da građani znaju da imaju pravo ulaganja žalbe na netačno i neprofesionalno izvještavanje medija, što im omogućuje Vijeće za štampu u Bosni i Hercegovini, jedino samoregulacijsko tijelo za štampane i onlajn medije u zemlji. Naime, na pitanje „Da li ste upoznati sa Vašim pravom da se žalite na neistinito i neprofesionalno izvještavanje štampe i online medija?“, pozitivno je odgovorilo 32 posto ispitanika, negativno 40 posto, dok je 28 posto građana i građanki djelimično upoznato sa ovim svojim pravom.\nJavna kampanja i anketno ispitivanje su sprovedeni u Banjoj Luci, Bihaću, Bijeljini, Brčkom, Cazinu, Foči, Goraždu, Gradiški, Istočnom Sarajevu, Jajcu, Mostaru, Odžaku, Palama, Rudom, Sarajevu, Šamcu, Zavidovićima, Zenici, Tuzli, Visokom, Olovu, Kaknju, Velikoj Kladuši, Srebreniku, Šekovićima, Maglaju, Višegradu, Doboju, Travniku, Busovači, Stocu, Vlasenici, Ljubuškom i Posušju i Trebinju.


NAREDNIH DESET DANA ”VARLJIVO PROLEĆE” · Kraljevo.online\nNASLOVNA VESTI NAREDNIH DESET DANA ”VARLJIVO PROLEĆE”\nVremenska prognoza: vrućine iz Afrike i Monsunske kiše\nU sredu tokom većeg dela dana malo do umereno oblačno, suvo i još toplije. Maksimalna dnevna temperatura oko 25 stepeni. Krajem dana sa severa stiže hladan front koji će usloviti lokalnu destabilizaciju atmosfere te je ponegde i to uglavnom na zapadu, severu i severozapadu moguća pojava grmljvinskih pljuskova.\nU noći između srede i četvrtka, vetar prolazno, ali će četvtak preovlađivati suvo, ali opet svežije, posebno na zapadu zemlje uz temperature od 13 do 20 stepeni.\nU petak ponovo toplije uz južni vetar i temperature do 28 stepeni. Krajem dana sa približavanjem novog fronta na zapadu, jugozapadu i severozapadu regiona destabilizacija atmosfere uz grmljavinske pljuskove.\nU subotu ponovo pretežno suvo i svežije od 12 do 18 stepeni.\nOko 09. maja nad Srbijom anticiklon, dok će preko zapadne i jugozapadne Evrope uslediti spuštanje vlažnog i nestabilnog vazduha uz ciklogenezu negde nad zapadnim Mediteranom.\n“Za sada deluje da bi leto moglo biti malo toplije i malo sušnije od proseka, posebno za Jadran i južne delove regiona, ali trenutno je najtopliji proračun ECMWF-a dok su svi ostali svežiji. Nedelja koja je pred nama donosi tipično vreme za ovaj mesec gde će se smenjivati topli dani uz prolazne pljuskove i manja osveženja”, piše na svom facebook profilu meteorolog Marko Čubrilo.\nOko 14. maja se očekuje narušavanje anticiklona uz grmljavinske pljuskove i osveženje što bi bio uvod u svežiji i nestabilniji deo meseca. Ipak, ta promena vremena koja se trenutno simulira za polovinu meseca može biti pomerena za malo ranije, ali i malo kasnije.


RADINČANKE ČEKAJU BEKAMENT – Sport u Smederevu\nRADINČANKE ČEKAJU BEKAMENT\nRukometašice Mladog radnika u šestom kolu Superlige Srbije u nedelju se sastaju sa Bekamentom iz Aranđelovca. Radinčanke okršaj sa apsolutnim favoritom dočekuju u ne baš dobrom raspoloženju. Ekipa Jovice Petkovića nanizala je tri uzastopna poraza, prvi u Jagodini, nakon toga na domaćem terenu od Medicinara i u sredu na gostovanju u Vrbasu od istoimenog rivala rezultatom 30:23, poluvreme 16:7. Rukometašice Mladog radnika priliku za bolji rezultat sa ovog gostovanja us propustile u prvih 30 minuta kada su, što im se često dešava ove sezone, promašili deset šuteva sa šest metara. Najefikasnija u ekipi Mladog radnika bila je Nina Ninić sa 7 pogodaka, a Mila Tešić je postigla dva manje.\n– Ponovo smo mnogo toga promašili u prvom poluvremenu. Pokušali smo nešto da uradimo u drugih 30 minuta ali bez većeg rezultata. Nadam se da nam se slične stvari neće događati u nastavku sezone, iako nam raspored ne ide na ruku – rekao je trener Mladog radnika Jovica Petković.\nU nedelju u Smederevo dolazi ekipa Bekamenta, nakon toga sledi gostovanje Vojvodini, a u devetom kolu Radinčanke će ugostiti Naisu iz Niša.\nNaredni rival, Bekament iz Aranđelovca u prethodnih kola ne može da se pohvali dobrim startom sezone. U prvom kolu su poraženi u Jagodini, nakon toga su na svom terenu deklasirali Medicinar (32:24), usledila je ubedljiva pobeda u Vrbasu (29:21), na domaćem terenu su poraženi od Naise sa 30:19 i u prošlom kolu na svom terenu samo remi sa Vojvodinom. Zato treba očekivati da će rukometašice Bekamenta učiniti sve da u Smederevu dođu do treće prvenstvene pobede.\nUtakmica se igra u nedelju u Sportskoj hali sa početkom u 18 časova.


Program rada na�elnika za 2012. godinu - STARI GRAD\nProgram rada na�elnika za 2012. godinu\n04.01.2012 Program rada na�elnika za 2012. godinu usvojen je na 35. sjednici Op�inskog vije�a Stari Grad, koja je odr�ana 28. decembara, 2011. godine. Program rada obuhvata okvirni plan rada u 2012. godini iz oblasti investicija i komunalnih poslova, privrede, urbanizma i prostornog planiranja, imovinske i stambene oblasti, lokalnog razvoja, inspekcijskih poslova, socijalne i bora�ko invalidske zaštite, itd.\nPrioritet �e i u 2012. Godini biti ja�anje lokalne zajednice i to kroz ja�anje mjesnih zajednica i njihovih savjeta i uklju�ivanje nadle�nih u Op�ini Stari Grad u postupke donošenja zakonskih akata na kantonalnim i federalnom nivou.\nU ovom programu predvi�ene su projekti iz oblasti komunalnih poslova, a me�u kojima su: -\tvanjsko ure�enje objekta OŠ „Sedrenik“,\n-\tizgradnja objekta za smještaj socijalno ugro�enih gra�ana,\n-\trekonstrukcija ulica Save Skari�a, Stroši�i i Ispod Zmajevca, -\tasfaltiranje ulica: Hladivode put prema rezervoaru, Mustaj-pašin mejdan- plato Sedrenik – Stari rezervoar, Garaplina, Pehlivanuša, Hošin brijeg,i dr.\n-\tizgradnja potpornih zidova\n-\tkrpljenje ulica\n-\tsanacija klizišta u saradnji sa Zavodom za izgradnju Kantona Sarajevo u ulicama: Toka D�eka br: 66,78 i 80,Vinograd kod br.8., �agri�i\n-\tizgradnja rukohvata -\tkanalizacioni radovi: Obhod�a i Pogledine kod raskrsnice, Alije Bejti�a, Toka-D�eka kod Hrapovi�a, Sedrenik iznad baraka, Fadil Paše Selimovi�a i dr.\n-\tpoplo�avanje i kaldrme, -\tizgradnja niša za sme�e,\n-\tsanacija javne rasvjete\n-\tizgradnja stambene zgrade na Gazinom han u svrhu rješavanja stambenog pitanja interno raseljenih lica.\nI u 2012. godini posebna pa�nja bit �e posve�ena pripadnicima bora�ke populacije, socijalno-ugro�enim kategorijama stanovništva, mladima.


Treći po redu teniski ATP turnir "Srbija open" svečano je otvoren na centralnom terenu teniskog kompleksa "Novak" na Dorćolu, u Beogradu.\nTreći po redu Serbia Open je otvoren malom i prigodnom svečanošću u Teniskom centru Novak na Dorćolu.\nSedam dana tenisa biće cetralni sportski događaj u Beogradu i Srbiji, a svakako najveću atrakciju predstavljaće drugi teniser sveta, Novak Đoković koji je prvi šampion i prvi nosilac na ovogodišnjem turniru.\nDečiji hor RTS i hor “Kolibri” otpevali su na otvaranju himnu Srbije “Bože pravde”, pred nekoliko stotina posetilaca. Među poznatijim licima bili su tu potpredsednik Teniskog saveza Srbije Radmilo Armenulić sa suprugom, zatim poznati fudbalski stručnjak Zoran Filipović i predsednik Olimpijskog komiteta Srbije Vlade Divac.\nDirektor turnira Goran Đoković se zahvalio svima koji su došli i koji će doći narednih dana kao i sponzorima, Vladi Srbije i gradonačelniku Beograda Draganu Đilasu.\n"Zahvalio bih se na podršci koju svi dajete ovom turniru koji organizujemo već treću godinu zaredom. Mi smo se usudili pre tri godine da da organizujemno ATP turnir, bilo je puno problema, ali smo imali tu viziju, pre svih moj brat Srđan koji danas slavi 50. rođendan. Hvala sponzorima koji nas iz godine u godinu prate i koji su uvek sa nama, Telekomu Srbije, Vladi Republike Srbije i gradonačelniku. Želja mi je da sve ovo što pre počne, kao i svima vama", rekao je direktor turira Goran Đoković.\nZanimljivo je da ove godine ceremoniji nisu prisustvovali visoki politički zvaničnici, izostao je i uobičajeni vatromet, a čas da otvori takmičenje pripalo je Milici Marković ispred generalnog sponzora turnira “Telekoma Srbija”.\n"Čast mi je da otvorim jedan ovakav događaj. Ovo je jedan od najboljih ATP turnira, nadam se da će ovde stasavati i neki budući šampioni, a dok se to ne dogodi, podržavaćemo ove koju su tu i koji nas čine srećnim", izjavila je direktor sektora za PR “Telekoma Srbija” Milica Marković.


Poštovanje i počast borcima Starčevice\nU naselju Starčevica, danas je otkriven spomenik na kojem se nalaze imena 102 poginula borca Vojske Republike Srpske sa područja ove mjesne zajendice. Spomenik su otkrili gradonačelnik Igor Radojičić i ministar rada i boračko-invalidske zaštite RS Milenko Savanović, zajedno sa dvoje djece poginulih boraca.\nGradonačelnik Radojičić je naglasio da na ovaj način odajemo poštu onima koji su dali svoje živote za Republiku Srpsku i trebalo bi da se vječno sjećamo njihovih imena.\n– Otkrivanjem spomenika na Starčevici, Grad Banja Luka privodi kraju izgradnju i obnovu spomenika borcima Odbrambeno-otadžbinskog rata u svim većim naseljima. Ovo je posao koji zajedno radmimo sa Boračkom organizacijom RS, a u prošloj i ovoj godini završili smo nova spomen-obilježja u Zalužanima, Laušu i Dragočaju, a urađena je rekonstrukcija i obnova još desetak spomenika – rekao je Radojičić.\nOn je istakao da je cilj da se u najkraćem roku završi gradnja spomen-obilježja na cijelom području grada, te da se onda pažnja gradske vlasti koncentriše na centralno spomen-obilježje.\n– To je posao koji u proteklih 20 godina nije urađen i mislim da ćemo usvajanjem novog regulacionog plana centralnog područja, iduće godine konkretnije ući u taj posao – kazao je Radojičić.\nMinistar rada i boračko-invalidske zaštite RS Milenko Savanović, rekao je da današnji skup predstavlja poštovanje i neizmjernu zahvalnost prema najboljima među nama kao i za žrtvu koju su dali.\n– Bili su itekako svjesni svoje žrtve, ali i slobode za koju se bore. Tužni smo što smo izgubili naše drugove, ali im poručujemo da njihova žrtva nije bila uzaludna, jer su prošli kroz jedno od najvećih iskušenja srpskog naroda u 20. vijeku i stvorili Republiku Srpsku – poručio je Savanović.\nPredsjednik Boračke organizacije grada Banje Luke, Goran Rogić, izjavio je da je srećan zbog završetka izgradnje spomenika borcima Starčevice, a ujedno i tužan jer sa nama nije veliki broj ljudi koji su svoje živote ugradili u temelje naše otadžbine.\n– Mi činimo sve da oni ne budu zaboravljeni i ovo je samo naš mali dug prema njima i najmanje što možemo da učinimo. Izgradnjom spomenika čuvamo uspomenu na lik i djelo naših boraca i ovo je prostor koji bi trebalo da posjećujemo svi, i stari i mladi – zaključio je Rogić.


Panasonic KX-TU110EXB mobilni telefon cena, cene Srbija, prodaja Beograd Novi Sad Niš\nPanasonic KX-TU110EXB mobilni telefon cene\ncena od 3.990,00 do 3.990,00 din | prodavnica (3)\nEPonuda nije internet prodavnica već Vam omogućava da brzo i lako nađete Panasonic KX-TU110EXB mobilni telefon po najjeftinijoj ceni. Naš cilj je da kupci budu što bolje informisani o ponudi Panasonic mobilni telefon KX-TU110EXB na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za Panasonic Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Panasonic KX-TU110EXB mobilni telefon sa PRODAVCEM. EPonuda ne može da garantuje potpunu tačnost specifikacije i slika za Panasonic KX-TU110EXB mobilni telefon. Pre kupovine, podatke za Panasonic mobilni telefon KX-TU110EXB proverite na sajtu PROIZVOĐAČA.


Zajedno za Srbiju i Građanski demokratski forum potpisali sporazum o saradnji - Politika - Dnevni list Danas\nPočetna » Politika » Zajedno za Srbiju i Građanski demokratski forum potpisali sporazum o saradnji\nPredsednik stranke Zajedno za Srbiju Nebojša Zelenović i predsednik Građanskog demokratskog foruma Zoran Vuletić potpisali su danas u Medija centru sporazum o saradnji te dve političke organizacije.\n3Piše: Beta 21. oktobra 2020. 14.10 Izmenjeno: 15.00\nNebojša Zelenović rekao je na konferenciji za novinare da potpisnici sporazuma žele da okupe i druge stranke koje dele slične vrednosti i da se zajedno suprostave „ozbiljnom razvaljivanju sistema, države i svih institucija koje brutalno čini Aleksandar Vučić“.\n„Naš dogovor tiče se i sprovođenja slobodnih izbora u Srbiji, jedne bazične demokratizacije našeg društva“, rekao je Zelenović.\nPlan je da sve što budu uradili dovede do stvaranja snažne Srbije.\n„Naša ideja je da imamo snažnu državu u kojoj ljudi žive dobro. Naša ideja i naš plan je da ta država ne može da bude slobodna i ljudi u njoj ne mogu da žive dobro, ako ne mogu oni da budu slobodni i ako ne mogu za početak slobodno da glasaju“, rekao je.\nDodao je da je pitanje Kosova demokratsko pitanje, do koga moraju da dođu tako što će izaći pred građane i reći istinu, a takođe i videti da li će se bolje živeti ako ga budu odlagali pet ili 10 godina, a iskustvo je pokazalo da to nije bolje.\nZoran Vuletić rekao je da je njihov zajednički cilj Srbija na Zapadu, a ona to ne može da dosegne dok postoje problemi, među kojima je prioritetan rešavanje pitanja Kosova.\n„Mi moramo da se spremimo da pobedimo Srpsku naprednu stranku u postojećim uslovima. Nikako se ne smemo predati“, rekao je Vuletić.\nIstakao je da je ideja Srbije na Zapadu mnogo više od ulaska u Evropsku uniju i podrazumeva i evropski sistem vrednosti, sa dva oslonca u spoljnoj politici: Brisel i Vašington, što ne znači da ne treba da bude dobra i sa Kinom i Rusijom.\n„Moramo da nateramo i vlast i opoziciju da počne da se bavi problemima….“, rekao je Vuletić.\nKonferenciji je prisustvovao, između ostalih, i pisac Svetislav Basara.\nStranka Zajedno za Srbiju Nebojše Zelenovića i udruženje Građanski demokratski forum potpisaće danas u podne, kako je najavljeno, u Medija centru u Beogradu, sporazum o saradnji.\nNebojša Zelenović, Sporazum, Zoran Vuletić\n21. oktobra 2020. u 14.15\nPa to svako želi, Zelenoviću! A šta si ti uradio za mačvanske seljake dok si bio na vlasti?\n21. oktobra 2020. u 14.41\nBravo za pravac ✊\nBravo I samo hrabro


Paroh koji je sinoć priveden, pa pušten: Branimo obraz Crne Gore - Sputnjik Srbija\n10:27 21 Jun 2021\n19:20 13.05.2020 (osveženo 15:48 14.05.2020) Preuzmite kraći link\nOtac Miajlo za Sputnjik ističe da je litija posvećena Svetom Vasiliju organizovana na najbezbedniji način i po svim propisanim pravilima. U svakom automobilu je bilo najviše dvoje ljudi sa propisanim maskama, niko nije preticao, nije bilo ekscesa niti bilo kakvih poruka, samo je u prvom automobilu išao barjak Miholjskog zbora.\n„Vozio sam se u drugom automobilu, a nisam ni bio svestan kolika je kolona. Kad smo izašli u Grbaljsko polje, zaustavila nas je prva barikada policije, gde su nam saopštili da će kontrolisati svako vozilo i da će nas legitimisati. Mislili su da će time sprečiti narod da nastavi dalje, da će se osuti litija, ali se to nije desilo i predveče smo stigli u Budvu. Tamo smo, kao u ratnom stanju, zatekli interventni vod koji je vozilima i fizički sa ljudima u uniformama i pancirima blokirao ulaz u Budvu iz pravca Tivta“, priča sveštenik.\n© Sputnik / Sputnjiku ustupio Vladimir Vuković\nUručivanje poziva: Sveštenstvo u Parohijskom domu u Nikšiću uoči odlaska na saslušanje u stanicu policije\nNarod brani obraz Crne Gore\nKad je izašao da vidi o čemu se radi, obavestili su ga da im je zabranjen ulaz u Budvu, čime je, upozorava, prekršeno pravo na slobodu kretanja svakog čoveka van policijskog časa i to bez ikakvog objašnjenja. Kako kaže, kolona se vratila u Tivat, jer to nije bio protest, nego litija u čast Svetog Vasilija.\n„Nije narod izašao zbog mene ili Joanikija, nego su izašli da brane obraz Crne Gore, ono što jeste Crna Gora i Boka, da brane svoje pretke i crkvu Božju“, kaže.\nMeđutim, iako se litija vratila u Tivat, on je kasnije priveden u stanicu policije, gde je do zore davao izjavu.\n„Kad su me priveli nakon litije, nisam uopšte imao ideju zašto to rade, jer ništa nije prekršeno. Ali hteli su da pokažu da mogu da nas zaustave. A da nisam mislio o narodu i da ne volim svoju Boku i Crnu Goru, sva ta braća i sestre iz litije bi skrenuli ka stanici i bilo bi nereda i u Boki. Ali nisam hteo da se to desi“, kaže otac Miajlo.\nDiskriminacija crkve pod velom privremenih mera\nKomentarišući privođenje episkopa budimljansko-nikšićkog Joanikija i sedam sveštenika, paroh grbaljski kaže da je to jasan znak diskriminacije Srpske pravoslavne crkve, kao i podela koje se povampiruju u Crnoj Gori.\n„Crkva se trudi da zaceli ove rane. I u vreme epidemije ponašali smo se odgovorno i čak zaustavili litije. Ali jasno je da se pod velom privremenih mera dešava diskriminacija i progon crkve“, izričit je otac Miajlo. On kao primer navodi činjenicu da se i posle ukidanja pojedinih mera u crkvama može nalaziti jedan čovek na 10 kvadratnih metara, a 20 kvadratnih metara ispred crkve, dok su u hipermarketima kolone ljudi.\n„I to nikom ne smeta, nego smeta samo vernik koji stoji u crkvi i njemu treba 10 kvadrata, jer je možda podložniji ovom virusu“, primećuje sveštenik.\nOn skreće pažnju i na to da je vladika Joanikije sa sveštenicima zadržan na osnovu privremenih mera, a ne zato što je prekršio Ustav ili zakon, a kako kaže, mogli su da ga pozovu da se javi u tužilaštvo ili MUP i saopšte mu da mora da plati neku kaznu zbog kršenja mera, što bi on i učinio.\nDramatična situacija u Nikšiću ispred Centra javne bezbednosti tokom saslušanja vladike Joanikija i sveštenika.\nVlast da pusti vladiku Joanikija\nNa pitanje da li smatra da neslaganja vlasti i crkve ipak mogu mirno da se prevaziđu, otac Miajlo podseća da je i Zakon o slobodi veroispovesti donet „na nasilnički način“.\n„Vidim da se nema sluha za mirno rešavanje ove situacije... A bilo bi dobro da imaju sluha i puste vladiku Joanikija. Mi nećemo bežati od pravde, a ako je ona takva da se mora platiti kazna jer smo prekršili privremene mere, mi ćemo to uraditi, ali nećemo ni po koju cenu dozvoliti da nas ucenjuju, da raspinju crkvu, uzimaju svetinje, da hapse i biju sveštenstvo i verni narod“, poručuje on.\nUzda se, kaže, u Gospoda i Svetog Vasilija da će progovoriti i da će sve doći na svoje mesto.\n„Ne znamo samo kolika će biti cena i kako će stradanje biti nas lično i naše crkve, ali znamo sigurno da nećemo odustati od ovog puta. I naravno, da će da se jave i neke međunarodne situacije, jer je očigledno da se na najružniji način u 21. veku ugrožavaju verska i ljudska prava u Crnoj Gori“, zaključuje otac Miajlo Backović.\nSvi u ’aps: Više od sto građana Budve pozvano u policiju na saslušanje\nUpozorenje Sinoda i Episkopskog saveta: Pomolimo se Bogu, vlast podstiče sukobe!\nCrna Gora uživo: Krivične prijave protiv lidera Demokratskog fronta zbog pozivanja na otpor /video/


SAD će danas potpisati međunarodni sporazum o kontroli konvencionalnog oružja koji je usvojen u UN u aprilu kao prvi ugovor koji reguliše međunarodnu trgovinu.\nDržavni sekretar SAD Džon Keri potpisaće u sedištu UN ovaj dokument kome se Vašington dugo protivio. Dokument treba da ratifikuje američki Kongres.\nU aprilu je Keri pozdravio usvajanje prvog sporazuma u UN o regulisanju međunarodne trgovine knvencionalnim oružjem i ukazao da taj tekst ne krši američki Ustav koji garantuje pravo na posedovanje oružja.\nUpravo moćni američki lobi za oružje strahuje da će taj međunarodni sporazum ograničiti prava Amerikanaca da nose oružje, i to u jeku debate u zemlji o tome posle nekoliko napada vatrenim oružjem u kome je više ljudi ubijeno.\nKeri je rekao da će se potpisivanjem sporazuma smanjiti rizici od međunarodnog transfera konvencionalnog oružja koje služi da se vrše najteži zločini na planeti kao što je terorizam, genocid, zločini protiv čovečnosti ili ratni ločini.


Božićni turnir u Krupnju 2019. – Rađevina Info-Krupanj\nBožićni turnir u Krupnju 2019.\nјан 9, 2019 јан 9, 2019 Krupanj Info\nVečeras je u Krupnju završena tradicionalna sportska manifestacija ui malom fudbalu , koja svojom organizacijom zavređuje pohvale za sve segmente organizovanosti i realizacije sportsko-zabavnog događaja.\nOrganizacija turnira pripala je fudbalskom klubu „Rađevac“ dok su Opština Krupanj i Sportski Savez opštine Krupanj dali značajnu podršku u pozicijama nabavke statua, medalja i pehara za najuspešnije takmičare. O svim pojedinostima , bavićemo se narednih dana putem ovog portala .\nBožićni turnir malog fudbala u Krupnju 2019. -započeo je 21. 12. 2018. gde se takmičilo u 7 selekcija (od petlića do veterana), te je na turniru učestvovalo ukupno 52. ekipe sa 564 igrača. Na turniru tradicionalno učestvuju takmičari iz Loznice, Zvornika, Ljubovije, Osečine i Republike Srpske. Ovogodišnju titulu i najvišu nagradu u Seniorskoj kategoriji osvojila je ekipa iz Šepka. Ozbiljna organizacija, igrači primerni, suđenje- bez žustrijih zamerki, publika na visini zadatka…Tako da će Krupanj u letopisu sporta i manifestacija – ovu godinu započeti uspešno, po svemu sudeći\nKrupanj Krupanj info Magazin Rađevina Servisne Vesti Škola Slajder Sport Turizam Vest dana Vesti Zabava\nBadnjak iz „prošlosti“\nServisne informacije za 09. 01. 2019. godine


Katastrofalni rezultati Vlade i Parlamenta FBiH u 2008. - Klix.ba\n27.3.2009. u 16:15\nOcjena Centra Civilnih Inicijativa (CCI) je da su učinci Vlade Federacije i Federalnog parlamenta u 2008. godini katastrofalni, saopćeno je na današnjoj pres-konferenciji ove nevladine asocijacije u Sarajevu.\nPrema izjavama aktivista ove nevladine asocijacije, Federalni parlament u sadašnjem poslaničkom sazivu najneefikasnija je institucija u BiH.\nCCI stoga poziva birače da na narednim izborima u Bosni i Hercegovini dobro razmisle za koga će glasati.\n- Kriza u Federaciji BiH logičan je rezultat nerada i neodgovornosti vlasti, cijeni CCI.\nIz prezentiranih brojčanih i drugih pokazatelja do kojih je, kako naglašava, došao vlastitim praćenjem rada ovih dviju instanci federalne zakonodavne i izvršne vlasti, proizilazi da Parlament i Vlada - pod uslovom da nastave raditi sadašnjim neefikasnim tempom - ne bi ni za mnogo narednih godina mogli ispuniti obaveze iz vlastitih radnih programa, a to znači donošenje zakona i drugih planiranih mjera.\n- Oba doma Federalnog parlamenta u prošloj godini kasnila su i s donošenjem svojih programa ponaosob, a kad su to učinili, planovi su im bili neusaglašeni. Tako Parlament, gledano u cjelini, nije imao jedinstven program rada, rekla je na pres-konferenciji aktivistica CCI-ja Lejla Deronja-Suljić.\nUprkos finansijskim teškoćama Federacije i loših socijalnih prilika građana, parlamentarci se nisu ustručavali da novembra 2008. izmijene jedan zakon na osnovu kojeg su stvorili pretpostavke za povećanje vlastitih primanja, naglasila je Majda Behram-Stojanov. To je u aktuelnim ekonomskim prilikama izazvalo tešku rezignaciju građana, dodala je.\nKao izražen problem u Federalnom parlamentu, Lejla Deronja-Suljić je navela i neopravdano odsustvo velikog broja poslanika s plenarnih sjednica u Parlamentu.\nDenis Telić je na ovoj pres-konferenciji prezentirao zapažanje CCI-a o učincima Federalne vlade u 2008. godini i kazao da su slabiji i od rezultata njenog prethodnog saziva.\nAktuelne ministre u federalnim resorima pravde te rada i socijalne politike Feliksa Vidovića i Pericu Jelečevića, gledajući prema nerealizovanim, a planiranim zakonima iz njihovih resora, Telić je nazvao najvećim krivcima za poražavajući stepen realizacije Vladinog programa rada na kraju 2008. godine.\n"OHR u BiH je pred zatvaranjem"


Bushmills lansira novi viski ograničenog izdanja - Lux Life luksuzni portal\nNova mešavina predstavlja dvadeset osam godina star singl malt viski, koji je sazrevao u buradi u kojoj je nekada boravio konjak. Viski se sastoji od neponovljivog ječma i sveže izvorske vode, i predstavlja jedno od najboljih pića koje je slavni brend ikada lansirao.\nPrema navodima, viski je destilovan 1992.godine, da bi potom proveo 11 godina u Bourbon i Sherry buradi. Nakon toga, viski je pretočen u konjak burad, gde je proveo 17 godina kako bi dostigao savršenu zrelost. Piće će svojim fanovima ponuditi besprekorni ukus koji se sastoji od slatko-začinjenih drvenastih aroma, sa nagoveštajima kruške, badema, vanile i cimeta.\n“Nova, godišnja serija, Rare Casks, predstavlja nezaobilazni dodatak svim kolekcijama, koji žele da prošire svoj viski repertoar i otkriju unikatni, uglađeni ukus koji izdvaja Bushmills irski viski među svim drugim ponudama koje mogu delovati slično”, izjavio je Lander Otegvi, stariji potpredsednik marketinga.\nOgraničen na samo 500 flaša, ovaj viski će se prodavati po ceni od 500 dolara.\n01.11.2020 Lifestyle - Delicious\nKolekcija nepostojećeg nameštaja sa cenom od pola miliona dolara\n» Sipario - kuhinja kojom vladaju minimalizam i elegancija\n» Džon Travolta prodaje svoju vikendicu\n» Biramo za vas: najluksuznije torbe za prolećnu sezonu


Mladi najviše izloženi riziku od stradanja u saobraćaju - Ozonpress :: internet portal\nMladi najviše izloženi riziku od stradanja u saobraćaju\nMuškarci čine 81 odsto svih mladih poginulih u saobraćajnim nezgodama u Srbiji. Rizik stradanja u saobraćaju je četiri puta veći za mlade muškarce nego za mlade žene.\nMuškarci su u saobraćajnim nezgodama najviše poginuli u svojstvu vozača putničkog automobila 31, a žene u svojstvu pešaka 43 i putnika u putničkom automobilu 36 odsto.\nSvaki četvrti poginuli učesnik u saobraćaju je lice starije od 65 godina. Kada se nađu u saobraćaju, lica starija od 65 godina, imaju za 50 procenata veću verovatnoću da dožive saobraćajnu nezgodu u kojoj će smrtno stradati od prosečnog rizika za ostatak populacije stanovništva u Srbiji. Lica starija od 65 godina najviše smrtno stradaju u svojstvu pešaka. Ovakvi podaci se mogu dovesti u vezu sa opadanjem psihomotornih sposobnosti starijih lica, ali i činjenicom da su prilikom ovakvih vrsta sudara najslabije zaštićeni, ostvaruju direktne kontakte sa vozilima koja imaju velike brzine i energiju. Važno je uočiti da starija lica više smrtno stradaju u saobraćaju u svojstvu biciklista nego vozača putničkog vozila.\nČačak: Umesto zatvora kućni pritvor\nOpet najava prodaje lista Sport


Vrhunski sportisti biraju lečenje matičnim ćelijama da bi se što pre vratili na teren! - Bebac.com\n31.08.2018. / Izvor: Linkedin\nSaznajte kako su matične ćelije pomogle vrhunskim sportistima da saniraju sportske povrede i vrate se u igru\nDani kada je karijera vrhunskog sportiste bivala prerano završena usled povrede, postaju prošlost. Najveće sportske zvezde sve više biraju lečenje, po karijeru opasnih povreda, sa regenerativnim matičnim ćelijama, umesto hirurškog lečenja.\nTeniska legenda Rafael Nadal, fudbaler Kristiano Ronaldo, legendarni NFL kvoterbek Pejton Mening u društvu su slavnih sportista koji su se uspešno lečili matičnim ćelijama.\nZa svakog povređenog profesionalnog sportistu najvažnije je da se što pre oporavi i vrati u igru, što je pre moguće. Međutim, sportske povrede obično dugo zarastaju, a mnoge se nikada ne izleče potpuno. Terapijske opcije obično podrazumevaju maskiranje bola injekcijom kortikosteroida, hiruršku proceduru ili dugotrajnu fizikalnu terapiju, koja obično ne tretira uzrok problema.\nTerapija sa matičnim ćelijama nudi pacijentima efikasnu alternativu bolnom hirurškom lečenju i dugotrajnom oporavku. Takođe nudi nehirurško, minimalno invazivno, bezbedno i efikasno lečenje povrede, bez bolne i dugotrajne rehabilitacije. Pacijent koji izabere ovu naprednu vrstu lečenja za svoje povrede, takođe je pošteđen rizika koji donosi hirurška procedura, kao što su naprimer, postopeartivna tromboza i infekcija.\nRafael Nadal: Aktuelni prvi teniser sveta, Rafael Nadal je primio prvu terapiju matičnim ćelijama za dugotrajne bolove u kolenu, koji su ga primorali da u njegovoj 31. godini da uzme sedmomesečno odsustvo za oporavak od povrede, te 2013. godine. Već naredne godine, dobio je isti tretman za povređena leđa, inače čestu tenisersku povredu. Lečenje matičnim ćelijama je pomoglo da se ostvari antizapaljenski efekat i obnovi mu se i zaleči povređena hrskavica.\nKristiano Ronaldo: Fudbalerski as Real Madrida je podvrgnut lečenju sa matičnim ćelijama da bi mu se oporavila teška povreda mišića i tetiva, kao posledica prekomernog istezanja i kidanja mišičnih vlakana i tetiva prošle godine.\nPau Gasol: Tokom sezone 2013 godine ovaj vodeci španski košarkaš se mučio sa toliko bolnim kolenima, da je morao koristiti štake. Gasol je stoga primio terapiju matičnim ćelijama, koja mu je ubrizgana u oba kolena, kao deo njegove terapije oštećenih tetiva usled degenerativnog procesa (tendonoza). Na ovaj način je podstaknut ponovni rast zdravog tkiva u oštećenim regijama.\nPejton Mening: Legendarni NFL kvoterbek je 2011. godine putovao u Evropu, gde je primio terapiju matičnim ćelijama za problem sa povređenim vratom, uzrokovan iskakanjem medjupršljenskog diska. Nakon nekoliko hiruških zahvata iste godine, u nastojanju da se oporavi, Mening je primio terapiju matičnim ćelijama koja mu je pomogla da se podstakne regeneracija oštećenih nerava u predelu vrata.\nKobi Brajant: Petostruki NBA šampion je takođe lečen matičnim ćelijama 2013, da bi mu se tretirao artritični desni zglob kolena i smanjio zapaljenski odgovor koji je izazivao snažan bol. Nakon uspešno primenjenog lečenja matičnim ćelijama, Brajant se vratio na teren podmlađen, da bi uživao u jednoj od svojih najboljih sezona ikad.\nNaravno, nisu samo profesionalni sportisti, ti koji imaju zdravstvene koristi od ovog novog i jedinstveno efikasnog načina lečenja. Svako od nas, ko uživa vodeći aktivan stil života i pri tom, pretrpi povredu, može imati koristi od terapije matičnim ćelijama.\nŠto je najvažnije, našim mudrim i odgovornim izborom, mi roditelji, koji razumemo i pratimo jedinstvene koristi za zdravlje lečenjem sa matičnim ćelijama, odlučujemo se da svojoj rođenoj deci sačuvamo punu krv iz pupčanika odmah po njihovom rođenju i tako ih na najefikasniji način zaštitimo za ceo njihov život od potencijalnih povreda i bolesti.\nZdravlje je najbitnije, ali koliko procenata ljudi u Srbiji moze da priusti cuvanje maticnih celija i lecenje istim??? Ja bih radila i neinvazivne prenatalne testove i cuvala maticne celije, ali odakle mi novac za to. Razumem da se ovim reklamama podize svest o zdravlju i prevenciji i lecenju... Čitaj dalje\nKo garantuje da te maticne celije ne koriste drugi ljudi koji novcem mogu kupiti sve?


Novo odlaganje Bregzita do 31. januara i formalno usvojeno u EU - Radio Kontakt Plus\nNovo odlaganje Bregzita do 31. januara i formalno usvojeno u EU\n20:53, 29.10.2019Izvor: Twitter, Hina, Beta, N1\nNovo odlaganje Bregzita do 31. januara formalno je usvojeno u Evropskoj uniji, objavio je na društvenoj mreži Twitter predsednik Evropske komisije Donald Tusk i pozvao Britance da na najbolji način iskoriste to produženje.\nZemlje članice EU su i formalno odobrile zahtev za odlaganje izlaska Velike Britanije iz Unije, nakon što su dobile pismo s pristankom britanskog premijera Borisa Džonsona.\n"Dvadesetsedmorica su zvanično usvojila odlaganje. To je možda poslednje", napisao je u objavi na društvenoj mreži Twitter Tusk i rekao da takođe želi da kaže zbogom Britancima, jer mu se misija završava. Tusk napušta funkciju krajem novembra.\nU odluci Evropskog saveta, koja je usvojena kroz pisanu proceduru, kaže se da Velika Britanija tokom razdoblja produženja ostaje punopravna članica sa svim pravima i obavezama, prenosi Hina.\nEvropski savet takođe podseća Veliku Britaniju na njenu obvezu da deluje konstruktivno i odgovorno tokom produženja, te da se treba "suzdržati od bilo kakve mere koja bi mogla ometati dostizanje ciljeva Unije, posebno tokom učestvovanja u donošenju odluka u Uniji".\nTagovi: EUVelika Britanija


Česte havarije hladile stanove: Od naredne zime, kvalitetnije grejanje u Nemanjinoj ulici · gradski.online\nČeste havarije hladile stanove: Od naredne zime, kvalitetnije grejanje u Nemanjinoj ulici\nKIKINDA- Prethodnih grejnih sezona česte havarije u delu Nemanjine ulice tanjile su živce potrošačima. Iz “Toplane” su kao jedino moguće rešenje najavljivali rekonstrukciju vrelovoda jer je postojeća trasa, urađena pre trideset godina, bila plitka.\nUz to, pojedini delovi vreloda nisu bili izolovani. Posledica toga bile su česte havarije, ali je tome došao kraj. U toku je rekonstrukciji vrelovoda u Nemanjinoj ulici, a planirano je dase na trasa dugoj 130 metara postave nove cevi:\n-U proteklih nekoliko godina, upravo na ovom delu vrelovoda, imali smo dosta havarija tokom grejne sezone. U rekonstrukciju će biti uloženo pet miliona dinara, a radovi su podeljeni u dve faze.\nPrva faza je podrazumevala je zamenu cevi od ugla ulica Đoke Radaka i Nemanjine do ulaza na veliki parking. Druga faza obuhvatiće deo Nemanjine ulice od broja 5 do broja 9- saopštio je Dušan Marjanović, direktor JP “Toplana”. Prema njegovim rečima, ove godine je saniran i U toplovoda u Svetosavskoj ulici, u Mikronaselju, u dužini od 110 metara:\n-Do početka nove grejne sezone, planirali smo rekonstrukciju toplovoda kod Osnovne muzičke škole “Slobodan Malbaški”, kao i zamena priključka kod zgrade Osnovnog suda. Za sve radove je planirano između 15 i 20 miliona dinara-kazao je Marjanović.\nPrethodnoPredstavljamo i nagrađujemo: Miloš Ivetić, đak generacije Gimnazije “Dušan Vasiljev”\nSledećeGrad opredelio tri miliona za vantelesnu oplodnju: Parovima do 60.000 dinara, projekat će biti dugoročan


A. J. 20. decembra 2021. 08:20\nKineska teniserka Peng Šuaji (35) izjavila je da nikada nije optužila nikoga da ju je seksualno napastvovao, odnosno, da su poruke na društvenim mrežama koje je pisala prošlog meseca pogrešno protumačene.\nZa Pengovu su bili zabrinuti vodeći ljudi svetskog tenisa, kao i pojedini zapadni političari i grupe za ljudska prava, nakon što je delovalo da je optužila bivšeg zamenika premijera Kine DŽanga Gaolija da ju je seksualno napastvovao, preneo je Rojters.\nNakon tog komentara, nije je bilo u javnosti blizu tri nedelje.\nBila je teniska nada Crne Gore, sada provokativnim fotografijama…\n„Moram da naglasim nešto što je vrlo važno, a to je da nikada nisam rekla, ili napisala da me je neko seksualno napastvovao“, rekla je Pengova u video snimku koji je objavio „Lijanhe Zaobao“, medij iz Singapura.\nOna je za sporan komentar koji je objavila na kineskoj društvenoj mreži Weibo, nalik Tviteru, koji je brzo uklonjen, rekla da je to „privatno pitanje“.\nPengova je rekla u video poruci da „ljudi imaju mnogo pogrešnih tumačenja“ oko njenog komentara na mreži Weibo, ali nije objasnila na šta misli.\nTakođe, rekla je da živi u domu u Pekingu bez nadgledanja, a tokom snimanja video intervjua, nije upitana o Džangu, niti ga je pominjala.\nRojters je pokušao da je kontaktira nakon komentara na Weibo mreži, ali nije uspeo da je dobije.\nKineska članica Hjuman rajts voča, Jaćiju Vang sarkastično je prokomentarisala njen intervju.\n„Vau, tako prirodno, tako realno, sada joj svi veruju. Čestitke, KPK (Komunistička partija Kine)!“, navela je Jačiju.


Kako postporođajne fotografije slavnih žena stvaraju komplekse običnim ženama i koliko su one zaista realne?\nIZVOR: Žena.rs | SREDA, 04.07.2018 | 13:31\nVišak kilograma, neuredna frizura, loša šminka, bilo kakav nedostatak za novopečene poznate mame izgleda da je totalna nepoznanica. Kada one izlaze sa bebom iz porodilišta, to izgleda kao da su otišle da kupe novo štene.\nSamo uđu i posle nekoliko sati izađu sa novim "porodičnim dodatkom", kompletno našminkane i sređene poziraju fotografima, a mnoge se odmah nakon porođaja na društvenim mrežama pohvale fotografijama na kojima izgledaju potpuno nerealno.\nObične žene, ne mogu normalno da hodaju posle porođaja ako su imale epiziotomiju, pa su šivene ili, još gore, ako su se porodile carskim rezom.\nPa i kada to nije slučaj (a zaista se retko dešava da nije), da se materica vrati na normalnu veličinu treba oko 40 dana i stomak je još uvek naduven.\nOk, poznate ličnosti imaju svoj tim šminkera, frizera, trenera, ali kako stignu za mesec dana da se vrate u top-formu kada ni krvarenje još nije prestalo, grudi su naduvene i bolne od mleka koje curi svaki čas, jer proizvodnja još nije regulisana kako treba?\nKada se Kejt Midlton porodila, svima je prvo palo na pamet kako je smogla snage da izađe da se slika samo nekoliko sati posle porođaja i to na visokim štiklama i savršeno doterana, sa bebom u naručju, stpljivo pozdravljajući sve prisutne.\nNepunih mesec dana nakon što je rodila ćerku Stormi Kajli Džener se na Snepčetu pohvalila svojim izgledom. Sudeći po komentarima na društvenim mrežama, njen stomak izgleda previše ravan da bi bio istinit. Nikome nije bilo jasno kako je to uopšte moguće!\nI kod nas među poznatim damama situacija nije ništa drugačija. Pevačice Seka Aleksić i Nikolija Jovanović svojim fantastičnim izgledom nakon porođaja postale su uzor mnogim mladim mamama.\nOvo je Sekina prva fotografija na Instagramu, koju je postavila nakon što je sina Jakova dovela kući iz porodilišta.\nA evo kako je Nikolija nepunih mesec dana nakon porođaja izgledala, kada je snimila set promotivnih fotografija na kojima nerealno dobro izgleda.\nManekenka Jovana Đorđević, supruga srpskog fudbalera Filipa Đorđevića, postala je u januaru prošle godine mama po drugi put, a svojom fotografijom maltene tik nakon porođaja šokirala je sve svoje pratioce na društvenim mrežama.\nJovana se porodila u Italiji, gde živi sa suprugom i ćerkom Noel, a fotku sa svojom tek rođenom bebom objavila je na svom Instagram profilu i začudila nas sve.\nNi pet dana kasnije, situacija se nije promenila, a Jovana se vratila na Instagram i pokazala kako izgleda kao "sveža majka".\nSa pevačicom Jelenom Kostov je situacija još nerealnija. Jeleni do sedmog meseca niko nije verovao da je uopšte u drugom stanju, pa nas onda ni ne čudi što je odmah nakon dolaska na svet njenog sinčića Milije pevačica zablistala jače nego ikada.\nVeć posle par dana ona se uslikala sa ful šminkom i frizurom i fotografiju postavila na Instagram.\nKako je uopšte moguće da poznate mame odmah nakon porođaja izgledaju ovako dobro i da li time nabijaju komplekse nama, običnim smrtnicama?\nOdgovor na ovo prvo pitanje nismo sigurni da znamo, ali činjenica je da svako izbacuje slike koje želi i da samo treba znati namestiti se u pozu na kojoj izgledamo najbolje moguće, a i poznavanje različitih programa za doterivanje fotografija je svakako prednost.\nOdgovor na drugo pitanje je samo jedan - od sistema vrednosti zavisi hoćete li sebi nabiti komplekse zbog svog ili tuđeg izgleda!\nPsiholog Radmila Grujičić ističe da ako vam je prioritet da nakon porođaja što pre vratite nekadašnju kilažu i izgled, onda radite na tome, ali se nemojte loše osećati ako u tome ne uspete za mesec dana i nemojte drugome zavideti ako u tome uspe.\n- Isključivo od nas zavisi u šta ćemo da verujemo i na šta ćemo da se "upecamo", jer koliko su te fotografije sa društvenih mreža uopšte realne. A čak i da jesu, treba znati da nisu svi metabolizmi isti, niti svi reagujemo na iste tretmane na istovetan način. Nema potrebe da se utrkujemo sa drugima, već isključivo i samo sa sobom. Postavite sami sebi cilj, ne dozvolite da vam ga postavljaju drugi - savetuje psiholog.


Predavanje “Nova ulaganja za lokalni razvoj” (VIDEO) | RTK\nObjavljeno: petak, 6. decembar 2013.\nU Regionalnoj privrednoj komori Kruševac održano je predavanje Centra za istraživanje kreativne ekonomije iz Beograda „Akademika“ o Novim ulogama za lokalni razvoj. Organizator je Odbor za kavalitet, nauku i obrazovanje ovdašnje Privredne komore\nReč je o temi koja se bavila odnosom kreativnosti i privrednog razvoja u Rasinskom okrugu. Po dosadašnjim pokazateljima kreativna privreda u bruto društvenom proizvodu Srbije učestvuje sa oko 10 procenata.\nKako je rečeno, stope rasta informaciono – komunikacionih tehnologija, dostižu više od 20 odsto godišnje. Predavanje o kreativnoj ekonomiji pratili su predstavnici javnog, privrednog i civilnog sektora iz Kruševca.\nPrethodno : Za vakcinaciju protiv gripa još nije kasno (VIDEO)\nSledeće : Takmičenje pevača amatera „Lomnički đerdani“ (VIDEO)


Jubilej prestižnih stipendija za najbolje mlade naučnice - Moja Srbija\nTri talentovane naučnice iz Srbije nagrađene u sklopu čuvenog svetskog programa L’Oréal-UNESCO „Za žene u nauci”\nJelena Vladić, Danica Pavlović i Ana Tomas Petrović su proglašene za dobitnice desetih, jubilarnih, nacionalnih stipendija u okviru prestižnog međunarodnog programa L’Oréal-UNESCO „Za žene u nauci”. Ove tri mlade naučnice nagrađene su za izuzetan naučno-istraživački rad u oblastima farmaceutskog inžinjerstva, biofizike i medicine. Dobitnicama će biti isplaćene stipendije u vrednosti od po 5 hiljada evra koje su namenjene daljoj realizaciji njihovih naučnih istraživanja koja će biti sprovedena u Srbiji.\nCilj međunarodnog programa „Za žene u nauci” je da širom sveta, a tako i u našoj zemlji, podrži izvanredne žene istraživače koje svojom posvećenošću, dostignućima i vizijom doprinose napretku nauke i društva. U Srbiji se u okviru ove inicijative već deset godina, u partnerstvu Komisije Republike Srbije za saradnju sa Uneskom, Ministarstva prosvete, nauke i tehnološkog razvoja i kompanije L’Oréal Balkan, nagrađuju najbolje mlade naučnice. Nacionalne stipendije „Za žene u nauci” predstavljaju vid podrške njihovom daljem profesionalnom usavršavanju i podsticaj da nastave da se bave naukom u Srbiji.\nOvogodišnje jubilarne dobitnice stipendija:\nZavršetkom desetog jubilarnog ciklusa programa, ujedno je otvoren i novi konkurs za prijavu za Nacionalne stipendije „Za žene u nauci” za 2021. godinu. Konkurs je namenjen mladim naučnicama u Srbiji, do 35 godina starosti, koje su upisale ili završile doktorske ili postdoktorske studije u oblasti prirodnih nauka. Svake godine dodeljuju se po tri stipendije, svaka u iznosu od 5 hiljada evra u dinarskoj protivvrednosti. Detaljne informacije o programu i proceduri konkurisanja za stipendije možete pronaći na web stranici www.zeneunauci.co.rs.\n« Deni putuje: ZLATIBOR\nPrava osoba sa invaliditetom – između prava i prakse »


Novo istraživanje sugeriše da najveći broj korisnika voli Windows 10 i Cortanu - MN IT Vesti\nNovo istraživanje sugeriše da najveći broj korisnika voli Windows 10 i Cortanu\nposted Aug 23, 2015, 2:32 AM by Nenad Cvetkovic [ updated Aug 23, 2015, 2:33 AM ]\nSvega tri nedelje nakon javnog lansiranja Windowsa 10, Brandwatch je odlučio da oslušne reakcije društvenih medija na najnoviji Microsoftov operativni sistem. Iako je ukupna presuda veoma pozitivna, tu je i nekoliko negativnih reakcija na najnoviji Windows operativni sistem.\nBrandwatch, nakon analize preko 7000 reakcija na društvenim mrežama i drugih izvora i preko 1,2 miliona pominjanja Windowsa 10, konstruisao je fokus grupu kako bi odredio koliko ljudi vole Windows 10. Nedugo nakon lansiranja, 92 odsto ljudi je istaklo da ima pozitivne reakcije na Windows 10, dok osam odsto njih ima negativne reakcije. Međutim, vremenom je negativni trend počeo da raste, pa je tako uskoro 80 odsto istaklo pozitivne reakcije, dok je 20 odsto njih iznelo negativne reakcije o novom operativnom sistemu.\nOd svih funkcija Windowsa 10, Cortana je funkcija o kojoj se najviše pozitivno pričalo, dok je Edge browser odmah iza. Kada su funkcije o kojima se negativno pričalo u pitanju, one ključuju Start meni i Edge na drugom mestu. Ovo nenaučno istraživanje treba i uzeti u tom kontekstu - kao reakciju društvenih medija na Windows 10 u periodu od tri nedelje.


МEI - Aktuelnosti - Dodeljene nagrade za najbolje studentske radove o EU\nDodeljene nagrade za najbolje studentske radove o EU\n30. maj 2017. | Beograd\nTroje studenata sa Fakulteta političkih nauka Univerziteta u Beogradu dobilo je danas nagrade za tri najbolja studentska rada o Evropskoj uniji, koje im je uručila v.d. direktora Kancelarije za evropske integracije Vlade Republike Srbije Ksenija Milenković.\nNajbolje proglašeni rad je „Proces usklađivanja sa Zajedničkom spoljnom i bezbednosnom politikom Evropske unije: sa kojim izazovima se RS suočava?“, studentkinje master studija Jovane Perić, koji je nagrađen sa 85.000 dinara. Druga nagrada u iznosu od 55.000 dinara pripala je studentu četvrte godine osnovnih studija Stefanu Šparavalu za rad „Religija kao integrativni činilac evropskog identiteta: ideja, pravna podloga i savremeni izazovi“, dok je treća nagrada, dodeljena za rad „Evropska unija u dve brzine i potencijalne implikacije na evropski put Srbije?“ , master studentu Urošu Đakoviću, u iznosu od 35.000 dinara.\nKsenija Milenković zahvalila se svim studentima na učešću na konkursu i čestitala nagrađenim studentima, poželevši im mnogo uspeha u daljem akademskom radu.\n„Kancelarija je raspisala ovaj konkurs kako bi podstakla mlade akademske građane da se uključe u argumentovanu debatu ne samo u vezi sa članstvom naše zemlje u Evropskoj uniji, već i o EU u globalnom, kontekstu. Nadamo se da smo se ovom pionirskom inicijativom donekle približili našem cilju, podizanju svesti među mladim ljudima o tome koliko je značajno da se o važnim društveno - političkim pitanjima promišlja iz perspektive nauke“, istakla je prilikom dodele nagrada Ksenija Milenković.\nDobitnica prve nagrade Jovana Perić, zahvalila se Kancelariji na nagradi, istakavši da celokupno društvo može imati koristi od uvida koje mladi, obrazovani ljudi imaju da pruže i tako daju veliki impuls daljoj društvenoj debati.\n„Za konkurs sam se prijavila iz nekoliko razloga, ali je glavni prilika za detaljnije istraživanje teme koja me posebno zanima i mogućnost objavljivanja rada i širenje ideja i zaključaka do kojih sam došla. Spoljna politika Srbije, pa samim tim i evrointegracijski proces naše zemlje nalaze se u središtu mojih interesovanja“, objasnila je prvonagrađena Jovana Perić.\nDobitnih druge nagrade Stefan Šparavalo, zahvalio se žiriju što je prepoznao značaj teme kojom se bavi, a kojoj se u našoj sredini posvećuje nedovoljno pažnje i pozdravio inicijativu Kancelarije.\n„Suštinsko obeležje zdrave i vitalne demokratije je dijalog, i smatram da je zaista važno kada jedno Vladino telo na ovakav način podstiče promišljanje i izražaj mladih o ovako značajnoj temi.Nadam se da će i druge institucije prepoznati dobru praksu Kancelarije za evropske integracije i takođe podsticati naučnoistraživačku delatnost među budućim akademskim građanima“, istakao je Stefan Šparavalo.\nDobitnik treće nagrade Uroš Đaković, naglasio je da su spoljna politika Srbije i proces evropske integracije neka od glavnih polja njegovog interesovanja.\n„Prijavio sam se na konkurs Kancelarije zbog prilike da se bavim temom Evropske unije u dve brzine koja me posebno interesuje, ali i zbog mogućnosti da moj rad bude objavljen što bi predstavljalo posebnu čast za mene“, objasnio je Uroš Đaković.\nOdluku o tri prvorangirana rada donela je konkursna komisija u sastavu: prof. dr Dragica Vujadinović, Pravni fakultet Univerziteta u Beogradu, prof. dr Vesna Knežević Predić, Fakultet političkih nauka Univerziteta u Beogradu, prof. dr Ildiko Erdei, Filozofski fakultet Univerziteta u Beogradu.\nKonkursna komisija je čitanjem i ocenjivanjem svih radova konstatovala da su radovi pristigli na konkurs, posmatrano u celini, na zadovoljavajućem akademskom nivou, da je pristup temama zanimljiv i da su tekstovi originalni. Profesorke Beogradskog univerѕiteta, ujedno i članice ove komisije saglasne su i u oceni da konkurs za tri najbolja studentska rada u oblasti evropske integracije i procesa pristupanja Republike Srbije Evropskoj uniji, predstavlja važnu inicijativu Kancelarije za evropske integracije, koja doprinosi ne samo kvalitetnijem i kompleksnijem promišljanju o EU, zajedno sa svim procesima i transformacijama koje integracija Srbije ovoj zajednici podrazumeva, već i podizanju nivoa svesti među studentima o značaju akademskog pisanja i pristupa temama koje su od suštinskog značaja za celokupno društvo.\nStručna komisija donela je i odluku da svi radovi koji imaju više od 90 bodova budu objavljeni u prvom zborniku radova Kancelarije za evropske integracije, koji ćemo objavljivati i u narednim godinama, sa željom i ciljem da proširimo i produbimo debatu o EU i da mladim ljudima pružimo priliku da daju svoj doprinos procesu evrointegracija, kako na teorijskom, tako i na praktičnom nivou.


I fudbaleri Vojvodine kao Bajern - SPORTSKI ŽURNAL\nRemi Selte i Leganesa bez golova\nVolfsburg slavio na gostovanju protiv Nirnberga (VIDEO)\nZadar bolji od Igokee, sada su oba tima na skoru 4-7\nZemunci prekinuli loš niz i savladali Slobodu\nTalentovani bek potpisao profesionalni ugovor sa Partizanom\nITF: Novak Đoković šesti put najbolji teniser sveta!\nFetel očekuje dobru saradnju sa Leklerom\nI fudbaleri Vojvodine kao Bajern\nDanas na Novosadskom sajmu drugu godinu zaredom počinje Oktoberfest\nFOTO: Arhiva Oktobarfest\nDrugu godinu zaredom Novi Sad će biti začaran duhom Bavarske. Prošlogodišnja poseta od 15 hiljada ljudi tokom dva dana pokazala je da je Oktoberfest u Master centru Novosadskog sajma pun pogodak.\nSpoj dobre muzike, desetina brendova piva iz celog sveta, bavarske kobasice i perece, garantuje odličan provod za koji su ulaznice planule brže nego prošle godine. Tokom vikenda sve goste zabavljaće bendovi Hladno pivo, SARS, Ortodoks Kelts, Lav hantersi i drugi izvođači.\nNeizbežan detalj minhenskog Oktoberfesta su stalni gosti, fudbaleri Bajerna, koji zajedno sa porodicama u tradicionalnim bavarskim nošnjama uveličaju manifestaciju. S obzirom na to koliko Oktoberfest u Novom Sadu postaje popularan, Srpska Atina mogla bi da krene stopama velikana iz Minhena.\nDa ne preterujemo, ipak nismo u Bavarskoj, tako da tradicionalna odeća ne bi morala da bude obavezna, ali dolazak sportista bio bi zanimljiv začin ionako vreloj atmosferi u Master centru. Prošle godine u vrhunskom pivu i hrani uživali su bivši odbojkaški reprezentativac i član OK Vojvodina, osvajač zlata na OI u Sidneju 2000. godine, Vasa Mijić, kao i košarkašica Ana Dabović, bronzana sa OI u Riju 2016.\nS obzirom na to da fudbaleri Vojvodine u petak od 18 časova dočekuju niški Radnički u 14. kolu Super lige, postoji mogućnost da posle tog duela, ili sutra, izdvoje vreme i za posetu Oktoberfestu. Aktuelne prvake države, odbojkaše Vojvodine NS seme, očekuje gostovanje Crvenoj zvezdi u nedelju, a protiv istog protivnika u gostima igraju i novosadski vaterpolisti u subotu, dok rukometaši, takođe prvaci Srbije, putuju u Sloveniju na nedeljni meč.\nTeško da će neki od tih klubova zbog treninga i priprema za sam meč ovog puta da skokne do Oktoberfesta, ali Novi Sad može da se pohvali i uspešnim pojedincima, svakako bi poseta Ivane Španović bila vest koju bi preneli svi svetski mediji. Tu su međutim basketaši predvođenih Markom Žderom, Dejanom Majstorovićem, Stefanom Stojačićem i drugima dala dodatni šmek fešti u Master centru.\nPivo leči brige: Fudbaleri Bajerna porodično na Oktoberfestu (FOTO GALERIJA)\nTradicija se nastavila: Gvardiola odveo igrače na Oktoberfest (FOTO)\nGvardiola: Ubijamo igrače ovim ritmom, ako pobede mogu na Oktoberfest\n007 · 20 oktobar, 2017 09:58\nkako se vremena menjaju nekad su najbolji sportisti grada NOVOG SADA bili VUJKE,TOZA ,TAKIKA... a unazad dve decenije ODBOJKAŠI,ATLETIČARI ... to je LEPOTA sporta ..samo ne znam što sportisti treba da promovišu dane piva da se toči ili pijem da je zaboravim ...uskoro će se slaviti dani VODE koja je jedino pravo piće i snaga jer će je biti sve manje..treba pogledati na you tube film o VODI kao INTELIGENTNOM ŽIVOM BIĆU i nek to svi promovišu od sportista do novinara.\nPivopija · 21 oktobar, 2017 20:29\nNista drugo mu nije ni preostalo nego da bruka svoje ime,nekada je bio najbolji libero, a sada najbolji libero u kafani.Nikako dobru reklamu da izabere za sebe.....Sramota\nMačva se sa igračem više branila pola utakmice i odbranila po snežnoj vejavici u Humskoj\nPremijer liga traži da navijači prijave rasizam na tribinama\nKenijac Ričard Odata novi igrač Crvene zvezde!\nLalatović: Poštujemo Napredak, nisu me zvali iz Vojvodine\nKrunić: Bićemo zadovoljni ako ne izgubimo od Zvezde\nODLOŽENO KOLO: Sneg protiv prvoligaša Srbije, nastavak krajem februara


Primena pravila o poreklu robe - Saradnja carinske administracije Rusije i Srbije - Pluton Logistics\n13/09/2017 marko\tdokaz o poreklu robe, FORM ST 2, izvoz jabuka, izvoz u Rusiju, poreklo robe, sertifikat o poreklu robe, Sporazum o slobodnoj trgovini sa Rusijom, Uprava carina\nU dvodnevnoj poseti Upravi carina Srbije od 5. do 6. septembra 2017. godine boravila je delegacija carinske administracije Ruske Federacije, što je doprinelo sagledavanju načina rada obe administracije i primene pravila o poreklu robe prema Sporazumu o slobodnoj trgovini. Zahvaljujući ovoj i sličnim posetama otvaraju se mogućnosti za kvalitetniju saradnju carinskih službi, navela je Uprava carina na svom sajtu.\nSastanku su u ime Ruske Federacije prisustvovali zamenici upravnika Privožolskog i Јužnog carinskog regiona, ataše Ambasade Ruske Federacije u Srbiji, kao i članovi trgovinskog predstavništva RF u Srbiji, dok su Upravu carina Srbije predstavljali zamenik direktora, pomoćnik direktora u Sektoru za tarifske poslove, predstavnici Odeljenja za poreklo robe, kao i savetnica Odeljenja za carinska pitanja MF.\nTokom prvog dana vođen je konstruktivni razgovor u vezi sa nizom pitanja koja se tiču izdavanja i overavanja dokaza o poreklu robe, pravnim pitanjima, naknadnim kontrolama, svrstavanju robe, analizi rizika i nizu drugih izazova poput uslova direktne kupovine, tehničkim greškama u sertifikatima o poreklu robe i jednostavnim postupcima obrade ili prerade.\nS obzirom na to da je izvoz srpskog voća (posebno jabuka) na rusko tržište aktuelno pitanje, data su pojašnjenja o procedurama izvoza uključujući prilaganje neophodne dokazne dokumentacije prilikom overe certifikata FORM ST-2 kao prvom momentu dokazivanja porekla robe. Ukazano je na objašnjenja i uputstva koja je Uprava carina prosledila svim svojim organizacionim jedinicama, a usaglašen je i stav da pakovanje i nalepnice na voću nisu merodavan način dokazivanja porekla robe odnosno razlog osporavanja porekla.\nU Ruskoj Federaciji se teži tome da bude što manje dokumenata koje izvoznik prilaže i pri tome se dokumentacija dostavlja u elektronskoj formi. O tome je više reči bilo narednog dana kada je nastavljen razgovor o elektronskom podnošenju dokumenata.\nPosebna pažnja je posvećena problemu vraćanja velikog broja izdatih dokaza o poreklu zbog grešaka u popunjavanju ST-2 obrazaca. Stručnjaci iz Uprave carina su prezentovali internu elektronsku bazu kao sistem vođenja evidencije predmeta po pitanju zahteva za naknadne kontrole robe koja se uvozi (naši zahtevi) ili robe koja se izvozi (zahtevi ruske strane).\nNa kraju posete delegacije Ruske Federacije konstatovano je da će se dalji pregovori u vezi sa predlozima izmena Sporazuma odvijati kroz Mešovite komitete u čijem radu će, najverovatnije krajem ove godine, učestvovati nadležna tela i ministarstva.\n← Kamion pun zlatarske opreme\nDejan Virijević, direktor lanca snabdevanja „Delhaize Serbia“ – Ključ uspeha se krije u efikasnom vođenju logističkih procesa →\n11/12/2015 24/04/2017 marko


Poduzetnička akademija organizuje u Zenici edukaciju “Poduzetništvo je IN” - Zenicki.net\nPoduzetnička akademija organizuje u Zenici edukaciju “Poduzetništvo je IN”\n“Poduzetnička akademija” naziv je edukacije koja će se od septembra do decembra održati u Zenici i prvi put za područje ZDK. Besplatna je za sve učesnike, a prijave se mogu dostaviti još danas i sutra.\n“Poduzetništvo je IN”, slogan je akademije koju mogu pohađati nezaposleni i evidentirani pri bilo kojoj Službi za zapošljavanje ZDK, poželjno je da imaju neke poduzetničke afinitete, kao što su stari zanati, poslastičarstvo, poljoprivreda, otvaranje obrta, privrednog društva ili hobi koji bi, eventualno, mogao postati biznis.\nPlanirano je tokom četiri mjeseca održati osam cjelodnevnih modula za 20 odabranih kandidata. Kako su naglasile organizatorice, Udruženja “PoduzetniceIN”, obavezno je prisustvo prvom i posljednjem modulu, a za ostale, ukoliko bude potrebno zbog epidemiološke situacije, izazvane pandemijom Covid-19, bit će omogućeno pohađanje dogovorenim online načinom. Učešće na “Poduzetničkoj akademiji” i nivo stečenog znanja potvrdit će se na kraju obavljene edukacije uručenjem certifikata svim polaznicima.\n“‘Poduzetnička akademija’ je besplatna za sve učesnike koji će biti osigurani i uz obezbijeđen jedan obrok, a ukoliko bude potrebno, dio troškova prijevoza će biti participiran. Pripremljen je i sav potreban materijal, rokovnici, maske, olovke”, ističu organizatori.\nPohađanjem “Poduzetničke akademije”, kaže Adisa Tufo, iz Udruženja “PoduzetniceIN”, ponudit će se još mogućnosti za napredak. Naime, ukoliko polaznici dostave organizatoru svoje biznis planove, nakon okončanja edukacije, do 30 dana dobit će besplatnu, pisanu recenziju svog rada ili obavljanje potpuno besplatnog razgovora o svojoj ideji ili projektu sa cetrificiranim business coachom.\nPrevVrijeme u BiH: Danas pretežno oblačno\nNextFederalno ministarstvo turizma traži produženje rada ugostiteljskih objekata


CRNOGORSKA, BOSANSKA I ALBANSKA DIJASPORA uputila APEL SAD- u: ''Spriječiti Vučića da izvrši svoje najzlobnije mahinacije'' - IBALKAN\nCRNOGORSKA, BOSANSKA I ALBANSKA DIJASPORA uputila APEL SAD- u: ”Spriječiti Vučića da izvrši svoje najzlobnije mahinacije”\n“Panbalkanska dijaspora” uputila je apel albanske, bosanske i crnogorske zajednice u Sjedinjenim Američkim Državama sa zajedničkom zabrinutošću u vezi sa “povećanjem militantnosti srpske vlade prema Kosovu, ali i prema Bosni i Hercegovini i Crnoj Gori“, prenosi Koha...\nPismom upućenim državnom sekretaru Entoniju Blinkenu pozvali su na oživljavanje proširenja NATO, “posebno u Bosni i na Kosovu”.\n“Panbalkanski apel albanske, bosanske i crnogorske dijaspore izražava zabrinutost i uznemirenost zajednica u vezi sa povećanjem militantnosti srpske vlade prema Kosovu, ali i, sve više, prema Bosni i Hercegovini i Crnoj Gori“, navodi se u pismu.\nOcjenjuju da je ovo zabrinjavajuće pitanje za SAD jer “direktno ugrožava mir i stabilnost regiona Zapadnog Balkana, a sa njim i mir u Evropi u celini“.\nOrganizacije i zajednice su preduzele ovaj istorijski zajednički poziv ocjenjujući da je, kako se navodi u pismu, “priroda prijetnje toliko velika da smo prihvatili da samo naša kolektivna akcija može spriječiti Vučićev režim da izvrši svoje najzlobnije mahinacije“.\nČitaj još: AKO PIJETE, DVA PIVA DNEVNO, VAŠ ORGANIZAM ĆE ODMAH REGOVATI: Ovako će alkohol uticati na VAS... (foto)\n“Takođe, pozivamo američke lidere da ožive proširenje NATO kao prioritet za region, posebno u pogledu Bosne i Hercegovine i Kosova. Uključivanje ove dvije politike u atlantski savez na kraju bi isključilo prijetnju srpske (ili ruske) agresije i na kraju bi omogućilo da se jave društveno-ekonomske prednosti“, stoji u pismu koje je upućeno članovima Odbora za spoljne poslove Senata, članovima Odbora za spoljne poslove Predstavničkog doma, državnom sekretaru Entoniju Blinkena i Džeku Salivenu, pomoćniku američkog predsjednika Džoa Bajdena za pitanja nacionalne bezbjednosti.\nČitaj još: VUČKO NE ZNA KUD UDARA: „Albanci i njihovi AMERIČKI saveznici žele...“


Predviđanje: Novih 11 miliona poslova u SAD do 2026.\nČovek koji traži posao upoznaje se sa potencijalnim poslodavcem na skupu u Njujorku\nAmerička ekonomija trebalo bi da doda 11,5 miliona radnih mesta do 2026. godine, dok sve starija populacija i duži životni vek povećavaju potrebu za medicinskim radnicima. Očekuje se da će ukupnu radnu snagu u SAD činiti 167 miliona i 600 hiljada ljudi.\nAmerički Biro za statistiku rada u utorak je saopštio svoje procene, navodeći da će se tempo zapošljavanja uvećati neznatno u onosu na trenutni, ali da se neće vratiti na nivo viđen proteklih decenija.\nBiro za statistiiku rada osvežava svoje projekcije svake dve godine, a u najnovijem izveštaju navodi se da bi procenat radne snage starije od 55 godina mogao da se dramatično poveća na skoro 25 odsto, u odnosu na manje od 17 procenata 2006. Ljudi u 50-im ili 60-godinama možda će se penzionisati, što je jedan od razloga zbog kojih stručnjaci očekuju da se stopa učešća u radnoj snazi smanji.\nU narednoj deceniji, devet od deset novih radnih mesta biće u uslužnom sektoru, pre svega u oblasti zdravstvene zaštite. Stopa zapošljavanja u kompanijama koje proizvode robu trebalo bi da poraste za svega 0,1 odsto godišnje, a ukupan dobitak radnih mesta u toj oblasti biće svega 219 hiljada do 2026.\nRadna snaga trebalo bi da postane više raznolika, s obzirom da se azijski i hispanski delovi američke populacije povećavaju brže od proseka, a ko god bio deo radne snage otkriće da je dodatno obrazovanje važno, jer dva od tri posla u oblastima koje najbrže rastu zahtevaju bar deo obuke ili obrazovanja iznad srednje škole.\nPredviđa se da će celokupna ekonomija rasti po stopi od dva odsto godišnje, što je brže nego sada, ali sporije nego prethodnih decenija.\nImigranti oživljavaju napušteni Detroit


Letenka“ na Fruškoj Gori osposobljena za karantin\nALEKSANDAR VUČIĆ: Ono što se desilo danas u Pragu ući će u udžbenike, beskrajno 30\t59\n4 TALAS KORONE U SEPTEMBRU? Novi udar ne možemo da izbegnemo, ali mnogo 30\t99\nVUČIĆ SVEČANO DOČEKAN U PRAŠKOM ZAMKU Zeman se izvinio za bombardovanje 70\t834\nmarija lekic\t 25.03.2020. 14:38h\n„Za veoma kratko vreme, zajedno s Ministarstvom odbrane, uspeli smo da ovaj objekat paviljonskog tipa, kapaciteta 224 mesta, prilagodimo za potrebe smeštaja naših građana. Pokazujemo sposobnost da i ovaj deo posla koji zajednički radimo na osnovu smernica koje dobijamo od predsednika Republike Srbije Aleksandra Vučića, Vlade Republike Srbije i Кriznog štaba, uradimo u kratkom roku“, kazao je predsednik Pokrajinske vlade Igor Mirović danas nakon obilaska „Letenke“.\nU narednim danima, prema Mirovićevim rečima, radiće se na tome da se rasteriti migrantski kamp u Кikindi u kom se trenutno nalazi 1000 ljudi kako bi postojala potpunija kontrola u složenoj epidemiološkoj situaciji u ovom gradu, a u pripremi je i u Somboru objekat u okviru Vojske Srbije.\nALEKSANDAR VUČIĆ: Ono što se desilo danas u Pragu ući će u udžbenike, beskrajno hvala Milošu Zemanu 30\t59\n4 TALAS KORONE U SEPTEMBRU? Novi udar ne možemo da izbegnemo, ali mnogo zavisi od ovog faktora 30\t99


Kako je saopštio italijanski Nacionalni institut zdravlja, genom je sekvenciran u Laboratoriji za kliničku mikrobiologiju, virusologiju i biohitnu dijagnostiku bolnice Sako u Milanu iz pozitivnog uzorka pacijenta koji je doputovao iz Mozambika.\nPacijent i kontakti njegove porodice bili su dobrog zdravlja, navodi se u saopštenju Instituta.\nDodaje se da je u procesu daljeg potvrđivanja sekvenca uzorka, koji se može pripisati onom koji je Svjetska zdravstvena organizacija definisala kao omikron.\nU Bavarskoj dva slučaja infekcije\nDva slučaja novog soja virusa korona omikron potvrđena su u nemačkoj pokrajini Bavarskoj, na jugu zemlje, saopštilo je regionalno Ministarstvo zdravlja.\nReč je o dve zaražene osobe koje su ušle u Nemačku 24. novembra na aerodromu u Minhenu i one su sada u izolaciji.\nOvaj soj virusa korona identifikovan je prvi put u Južnoafričkoj Republici.


Izložba “Nišava – održiva budućnost reke” deo ovogodišnje KreNI konferencije - JuGmedia\nVećina neprečišćenih komunalnih i industrijskih otpadnih voda se direktno ispušta u reku Nišavu i prirodne vodotokove, što predstavlja jedan od ključnih faktora zagađenja životne sredine. Izložba “Nišava – održiva budućnost reke”, koja se ove godine održava od 27. do 30. novembra u Naučno tehnološkom parku u Nišu, upravo skreće pažnju na važnost prerade otpadnih voda kao značajnu šansu oporavka najvažnijeg prirodnog resursa koji imamo.\nPutem osam izložbenih panela, izložba daje širi kontekst zaštite životne sredine kroz očuvanje voda u vremenu kada usled industrijske proizvodnje, poljoprivrede i urbanog života, potrebe za pijaćom vodom širom planete neumitno rastu. Osim globalnog aspekta, izložba ukazuje na uzajamni uticaj ljudske aktivnosti i reke Nišave, što se odražava ne samo na kvalitet javnog zdravlja, hrane i života stanovnika grada Niša, već i čitavog crnomorskog sliva kuda Nišava otiče.\nPoseban segment izložbe odnosi se na značaj koji će imati izgradnja budućeg postrojenja za preradu otpadnih voda na teritoriji grada. Novim postrojenjem smanjiće se zagađenje, unaprediti kvаlitеt pоvršinskih i pоdzеmnih vоdа, pоbоlјšаti stanje sеоskih i gradskih kanalizacionih mreža, što će sve pozitivno delovati na zdravlje ljudi, biljni i životinjski svet, kao i na razvoj rekreativnog i profesionalnog sporta na rekama. Poslednji segment izložbe ukazuje na inovacije u ovoj oblasti, a mnoge od njih predvodila je upravo Švedska, zemlja domaćin ovogodišnje KreNi konferencije.\nNa proleće naredne godine planira se da izložba svim građanima i građankama Niša bude predstavljena u većem formatu na otvorenom.\nKamberi istakao albansku zastavu u Skupštini Srbije\nBroj prvih pregleda u Vranju i dalje raste, u bolnicama 92 pacijenta\nNovinar kurira Zoran Šaponjić ovogodišnji dobitnik novinarskog priznanja Slađana Veljković\nNovinar dnevnog lista Kurir Zoran Šaponjić ovogodišnji je dobitnik novinarskog priznanja Slađana Veljković za najbolju novinarsku reportažu „Radoje…\nUpornost Vučjanaca da sačuvaju prirodnu lepotu svog kraja najlepša je slika današnjice\nIako već tri meseca vredno rade na uređenju svog rodnog mesta, kako sa ekološke tako i sa infrastrukturne strane, mladi Vučjanci kažu da su tek počeli…\nZACEMENTIRANO SELO: Mladi zaboravili na njive zbog posla u Juri i Aptivu (video)\nSve je isto kao pre 30 do 40 godina. I tesni krivudavi put kada se sa regionalnog Leskovac - Lebane skrene desno ka selu, krpljen 100 puta asfaltom koji…\nMA STVARNO? na “Statovac” gradi distributivni centar na Zelenoj zoni\nBRAVO ZA VAS na Leskovačka plesna grupa Step by step svetski vicešampion: BRAVO ZA NAS\njovan na DAN BEZ AUTOMOBILA Gradonačelnik i njegovi saradnici na posao došli pešaka ili biciklom\nMiki na Sajam Shopping Centar u Leskovcu otvara se 14. oktobra (spisak prodavnica u okviru Šajkače)\nGRAD I GRAĐANI na Leskovcu još jedno lidersko priznanje


Ko brani Olivera Ivanovića - Branislava Isailović - Peščanik - Dev\nKo brani Olivera Ivanovića\nPred Osnovnim sudom u Kosovskoj Mitrovici je u toku krivični postupak protiv Olivera Ivanovića i ostalih, optuženih za učešće u ratnim zločinima počinjenim 1999. i 2000. godine.\nOd Marka Đurića, direktora kancelarije za Kosovo Vlade Srbije, mogli smo da čujemo posle prvog pojavljivanja optuženih pred predpretresnim sudijom da „Srbija stoji iza optuženih“ i da „zahteva da se oni brane sa slobode, kako bi imali vremena da pripreme odbranu“.\nNiko više u Srbiji nije iznenađen ovakvim i sličnim izjavama naših političara, koji i sami znaju da kao predstavnici izvršne vlasti ne mogu baš ništa da „zahtevaju“ ni od domaćih, a kamoli od sudova stranih država – pa ipak, oni nastavljaju ne samo da nešto „zahtevaju“, nego i da „donose“ unapred ponekad osuđujuće, a ponekad oslobađajuće presude, u zavisnosti od političkog potencijala konkretnog slučaja.\nOčigledno je da ni ova izjava nije namenjena sudiji Roksani Komsi, već isključivo nama, građanima Srbije.\nPa da se onda mi, građani Srbije, i zapitamo: šta uopšte znači to što u jednom sudskom postupku Srbija stoji iza nekog optuženog?\nNa osnovu mog advokatskog iskustva pred Haškim tribunalom, mogu da kažem da to za odbranu tamošnjih optuženih praktično nije značilo ništa.\nSkoro svi dokazi su bili u rukama haškog tužioca, kome su države nastale posle raspada Jugoslavije milom ili silom predale sva relevantna dokumenta, a ovaj ih je posle „obelodanjivao“ odbranama optuženih prema svom nahođenju i smislu za pravdu.\nPodrška Srbije se, koliko ja znam, svodila uglavnom na odugovlačenje hapšenja optuženih, sve dok pritisak iz Haga nije postao neizdrživ, i to tako što ih je policija tražila na pogrešnim adresama, iako su joj prave bile poznate. A kada bi se optuženi manje-vise dobrovoljno predali, ta podrška se sastojala u davanju garantija prilikom njihovog privremenog puštanja na slobodu.\nAli ako ostavimo po strani tribunal u Hagu, koji se ne dešava često nekoj državi, podrška države svom državljaninu koji je krivično gonjen pred stranim sudom se normalno sastoji u tome što njeni konzularni predstavnici u toj stranoj državi bdiju nad poštovanjem prava na odbranu procesuiranog lica (što naravno ne podrazumeva i pomaganje tom licu da pobegne iz strane države pre suđenja, što je naša država bila sklona da ponekad čini, po cenu da su poreski obveznici posle morali da nadoknađuju pričinjenu štetu).\nŠta onda Srbija može da učini za Olivera Ivanovića i ostale, kada su u pitanju kontrola poštovanja njihovog prava na odbranu, kao i zakonitost njihovog lišavanja slobode i zadržavanja u pritvoru više od 7 meseci?\nBudući da na Kosovu nema konzularnih predstavnika Srbije, a direktor Vladine kancelarije za Kosovo, na osnovu Uredbe o Kancelariji za Kosovo nema baš nikakvo ovlašćenje da na pravno relevantan način reaguje na eventualno kršenje ljudskih prava državljana Srbije na teritoriji Kosova – zaštita koju Oliveru Ivanoviću i ostalima obećava Marko Đurić je na klimavim nogama, naročito ukoliko su optuženi u očima kosovskog suda u stvari domaći državljani.\nA krivičnopravna situacija optuženih je zaista zabrinjavajuća.\nNe ulazeći u osnovanost optužnice, koju mogu da utvrđuju samo nadležni sudovi, primećujem već sada da je pritvor od 7 meseci izuzetno dug u konkretnom slučaju, kada je mogućnost bekstva optuženih jednaka nuli, a mogućnost uticaja na svedoke ne bi smela da ima nikakvog značaja, jer su krivična dela koja su predmet optužnice navodno izvršena pre 15 godina, pa u takvim predmetima glavnu ulogu igraju dokumenti, koje je tužilac morao da pribavi i izanalizira davnih dana.\nAli ono što njihovu situaciju čini još težom i što zahteva, umesto praznih obećanja vladinih službenika, pozornost kako domaće tako i evropske pravne javnosti, je činjenica da rad državnih organa Kosova prolazi ispod radara Evropskog suda za ljudska prava.\nNaime, podnošenje predstavke protiv Kosova radi povrede prava zaštićenih evropskom konvencijom o ljudskim pravima, počinjene od strane njegovih državnih organa i sudova – je nemoguće, jer Kosovo nije i ne može do daljnjeg da postane član Saveta Evrope.\nS druge strane, to što je Kosovo prema Ustavu Srbije još uvek sastavni deo države Srbije ne znači da će se građani koji smatraju da su im na tom delu teritorije povređena ljudska prava moći obratiti sudu u Strazburu usmerivši svoju predstavku protiv Srbije. To je ovaj sud jasno rekao u odluci Ali Azemi protiv Srbije, od 5. novembra 2013, kojom je proglasio predstavku neprihvatljivom ratio personae, nakon podrobne analize pravnog i faktičkog odnosa države Srbije prema Kosovu.\nAli Azemi, nezakonito otpušteni radnik iz jednog uroševačkog preduzeća, davne 1990. godine se, posle svih pravnih peripetija na Kosovu, obratio sudu u Strazburu i podneo predstavku protiv Srbije, tvrdeci da je Kosovo sastavni deo Srbije i da je Srbija odgovorna za poštovanje ljudskih prava građana na teritoriji Kosova, što je Vlada Srbije u odgovoru na predstavku osporavala, smatrajući da ona nema tih ingerencija.\nVlada Srbije je trijumfovala nad građaninom Ali Azemijem, ali ova pravna pobeda, ma koliko bila logična i pravno utemeljena u konkretnim okolnostima, i ma koliko radovala Vladu Srbije, praktično inaugurise teritoriju Kosova u no man’s land za evropsku zaštitu ljudskih prava, gde ni najbolja implementacija Briselskog sporazuma neće biti od pomoći građanima koji se budu našli u situaciji u kojoj su danas Oliver Ivanović i ostali.\nAutorka je advokat sa iskustvom u zastupanju pred Haškim tribunalom i Evropskim sudom za ljudska prava.


ISTINA SE NE MOŽE SAKRITI – Slobomir – Internet, Radio i TV stanica ; najnovije vijesti iz BiH i regiona\nPočetna / VIJESTI / HRONIKA / ISTINA SE NE MOŽE SAKRITI\n6. јануара 2019.\tHRONIKA, REGION, VIJESTI Ostavite komentar 313 Pregledi\nMilena Ivanović, supruga ubijenog lidera Građanske inicijative „Sloboda, pravda, demokratija“ Olivera Ivanovića, poručila je da istina o ubistvu njenog supruga ne može da se sakrije, ali i da će tragedija nastaviti da se zloupotrebljava „kako kome odgovara“.\n„Verujem našim istražnim organima, sačekaću da vidim šta će biti. Smatram da istina ne može da se sakrije, mislim da će kad-tad da izađe na videlo“, rekla je Ivanovićeva za Radio-televiziju Srbije.\nOna je istakla da danas ima mnogo više informacija o ubistvu svog supruga, da je razgovarala sa mnogo ljudi i da sada pokušava da napravi neku svoju sliku o tome u nadi da će doći do istine.\nKomentarišući navode prištinskih medija o umiješanosti pet osoba koje se povezuju sa voždovačkim klanom, Ivanovićeva je napomenula da je u proteklih godinu dana čula „milion verzija toga ko stoji iza ubistva“.\n„Imali smo hapšenja navodno zbog ubistva Olivera, sada se pojavljuje pet novih imena… Mislim da će to da se, nažalost, nastavi u 2019. godini, da će da se koristi i zloupotrebljava ova tragedija kako kome zatreba, da će se pojaviti neka nova imena. Mislim da to nije u redu“, navela je Ivanovićeva.\nOna je dodala i da upravo zbog moguće zloupotrebe ne želi da učestvuje na protestu u Beogradu koji je zakazan za 16. januar, na godišnjicu ubistva.\nPrethodni POTVRDA O RAZVODU SADA PUTEM MOBILNOG TELEFONA?!\nSljedeći SUTRA BOŽIĆ


Država koja ima najgori zakon - alo.rs\nAUTOR: Alo.rs/Tanjug/J.A. DATUM I VREME: 20.02.2020. 08:23\nBeograd -- U savremenoj Evropi nema države koja ima gori zakon od Zakona o slobodi veroispovesti, kaže direktor Društva za istraživanje politike i političke teorije.\nVladimir Pavićević, direktor crnogorskog Društva, kaže i da takvu osudu iskazuju građani Crne Gore, ali i najviši međunarodni zvaničnici.\nPavićević, nekadašnji poslanik u Skupštini Srbije i predavač na beogradskom Fakultetu političkih nauka, ocenjuje da je crnogorski predsednik i lider Demokratske partije socijalista Milo Đukanović definitivno ostao bez podrške Zapada i da je svima postao veliki teret.\nNataša Vučković objasnila šta bi se desilo kada bi Đilasova ekipa došla na vlast!\nUkazuje na to da politička i institucionalna kriza u Crnoj Gori ne samo da se ne stišava, već se i produbljuje isključivo "zbog političke tvrdoglavosti jednog čioveka i jedne partije".\nVarheji oduševio predsednika, EU novim potezima tek sad pokazala šta zapravo misli o našoj zemlji\nSmatra da je cilj donošenja spornog zakona pred kraj pregovora o reformi izbornog zakonodavstva bio da se izbegne donošenje zakona čijim bi se usvajanjem obezbedili uslovi za prve poštene i slobodne izbore u Crnoj Gori.\n"Zakon o slobodi veroispovesti je poslat u skupštinu bez prethodne javne rasprave, bez dijaloga, bez saglasnosti ključnih zainteresovanih strana i bez uvažavanja prava i načela garantovanih Ustavom Crne Gore. Reakcija gradjana je bila nepodeljena. Crna Gora se ujedinila protiv ovog instumentalističkog, nepravednog, neustavnog i anticivilizacijskog zakona", kaže Pavićević.\nOn režim u Crnoj Gori opisuje kao "nedvosmisleno autokratski" i dodaje da na čelu takvog režima "ne može da bude niko nego autokrata".\n"Nisam u kontaktu ni sa kim iz crnogorske vlasti"\nSmatra, međutim, da je, za razliku od drugih evropskih autokratija u poslednjih nekolio decenija, "ovaj naš autokrata postao veoma nesiguran".\n"Promene veće u poslednjih šest meseci nego za 20, 30 godina!"\nPrema njegovim rečima, nikada nije bilo veće panike i veće dezorijentacije, a isključivi razlog, po njegovom mišljenju, je to što Djukanović danas ne može da uspostavi kontrolu nad 70 odsto Crne Gore.\n"Jasno je i njemu da je autokrata koji je unapred poražen i pre nego što je pao, jer je postao strašan teret svima, svojoj partiji, medjunarodnoj zajednici, Evropi, Crnoj Gori", zaključujue Pavićević.\n"Milo Đukanović želi da istrebi Srbe iz Crne Gore!"\nVlahovićeva cena uskoro 100 miliona!\nU NIN-u osvanula sramna karikatura, Đilas i Obradović ismevaju Teslu i srpski narod u Crnoj Gori (FOTO)


Mekginis novi vođa napada Veprova - Kragujevac Wild Boars\nKragujevac Wild Boars > News > Aktuelno > Mekginis novi vođa napada Veprova\nAmerički kvoterbek Ijan Mekginis predvodiće napad Kragujevac Wild Boarsa u predstojećoj sezoni, u kojoj će šumadijski tim braniti naslov prvaka Srbije i napasti trofej Lige šampiona.\nOvaj dvadesetšestogodišnjak iz Kalifornije, karijeru je gradio na Cabrillo koleždu i Univerzitetu Belhaven. U poslednjoj sezoni, za Blejzerse sa Belhejvena odigrao je šest utakmica i postigao 12 tačdaunova pasom i četiri trčanjem. Pasom je osvojio 1.257 jardi, odnosno 209,5 po utakmici.\n– Vrlo brzo sam odlučio da potpišem za Divlje veprove, uprkos tome što sam razmatrao tri druge ponude, u momentu kada me je kontaktirao član uprave i bivši igrač Šejn Vong. Posle razgovora sa njim o kalibru igrača, među kojima je i Gabrijel Čembers, i porodičnoj atmosferi koja vlada u timu, nije bilo dileme da su Veprovi prava sredina za mene. Uprkos tome što sam sa drugim timovima pregovarao više od mesec dana, ljudi iz organizacije Veprova su jednostavno zaokupili svu moju pažnju i sve smo dogovorili vrlo brzo – otkriva Mekginis.\nOn je dodao da ne zna mnogo o američkom fudbalu u Srbiji, ali da je oduševljen onime što je do sada saznao.\n– Znam dosta stvari o sadašnjoj ekipi, ali ne i o istoriji kluba i uopšte o američkom fudbalu u Srbiji. Mislim da je trener Aleksandar Ristić Alf živa legenda i da je uradio mnogo za ovaj sport u Srbiji. Jedva čekam da počnem da radim sa njim na terenu i van njega, kao i da učim od momaka o istoriji kluba i fudbala u Srbiji – istakao je Mekginis.\nOn će već u prvoj evropskoj sezoni imati težak zadatak da odbrani titulu osvojenu prošle godine, ali i da pokuša da osvoji titulu u Ligi šampiona.\n– Svaki igrač ima visoka očekivanja pred novu sezonu, svaki tim želi da osvoji ligu u kojoj igra i na kraju podigne pehar. Veprovi su prošle sezone postali šampioni i to samo dodatno učvršćuje ova očekivanja. Pogledao sam film o igračima sa kojima ću igrati sledeće sezone i čuo dosta o timskom duhu u svlačionici, pa stoga imam visoka očekivanja. Nadam se da ćemo biti šampioni i siguran sam da svi u timu žele isto. Ali, trebaće nam mnogo napornog rada i posvećenosti, jer se titula ne dobija, nego se uvek zarađuje. Veoma sam uveren da će moji saigrači, treneri i ja lično, odgovoriti izazovu i da ćemo do trofeja doći zajedničkim radom. Jedva čekam da velika sezona počne – zaključio je MekGinis.


Crnogorski parlament neće o novom ustavu raspravljati prije oktobra\nCrna Gora najvjerovatnije neće još dugo dobiti novi ustav. Naime, crnogorski parlament ne može u septembru raspravljati na vanrednoj sjednici o Prijedlogu ustava, jer nisu ispunjene procesne pretpostavke, rekao je zamjenik generalnog sekretara Skupštine Slobodan Dragović.\nDragović je naveo da se sjednica parlamenta na kojoj će se raspravljati o najvišem pravnom aktu može održati samo u redovnom zasjedanju, odnosno ne prije 1. oktobra.\n"Zahtjev za vanrednu sjednicu može uputiti predsjednik Republike vezano za određeni dokument, a to ovdje nije slučaj. To može učiniti Vlada ili trećina poslanika, a u pogledu ustava ni to ovdje nije slučaj", objasnio je Dragović.\nŠef poslaničke grupe Socijalističke narodne partije Velizar Kaluđerović saglasio se sa tumačenjem Dragovića, navodeći da nema procesnih uslova da se o ustavu raspravlja na vanrednoj sjednici.\n"Predlagač ustava je Ustavni odbor, a on nije ovlašćen da uputi zahtjev za sazivanje vanredne sjednice", rekao je Kaluđerović.\nNo, šef poslaničkog kluba Demokratske partije socijalista Miodrag Vuković smatra da je sjednicu Ustavotvorne skupštine na kojoj bi se raspravljalo o novom ustavu, moguće održati u septembru. Vuković je kazao da ne postoji ni pravni ni neki drugi problemi oko tumačenja mogućnosti održavanja sjednice Ustavotvorne skupštine u septembru, ocjenjujući da se radi o nesporazumu.\n»Jedno je Ustavotvorna skupština, a drugo redovna zakonodavna Skupština. Ustavotvorna skupština ima zakon i samo jednu obavezu – da pripremi i donese ustav i zakon koji je već ušao u proceduru, što je svojevrsni poslovnik Ustavotvorne skupštine«, kazao je Vuković.\nSNP će podržati izmjene crnogorskog Zakona o državljanstvu\nSocijalistička narodna partija će podržati izmjene crnogorskog Zakona o državljanstvu koje je predložila Narodna stranka, najavio je njen funkcioner Vuksan Simonović. U Predlogu dostavljenom Skupštini Crne Gore, NS traži brisanje odredbi aktuelnog Zakona o državljanstvu, kojima je predviđeno da se uzimanjem državljanstva druge države ostaje bez crnogorskog. Simonović je naveo da je za SNP prioritet zajednička platforma parlamentarne opozicije za predstojeći dijalog sa vladajućom koalicijomo postizanju konsenzusa o novom ustavu Crne Gore.\n»Međutim, imajući u vidu da je institut državljanstva ustavna kategorija i da on predstavlja javno pravni odnos između građanina i države, a poštujući ustavni princip da niko ne može biti lišen crnogorskog državljanstva, SNP će podržati predlog NS-a da se izvrše izmjene Zakona o državljanstvu«, rekao je Simonović.\nI Pokret za promjene podržaće predlog Narodne stranke u vezi izmjene Zakona o državljanstvu, najavio je lider te stranke Nebojša Medojević. Medojević je kazao da u PZP-u smatraju da državljani Crne Gore koji su prihvatili držaljanstvo Srbije u ovom »ustavnom interegnumu i nedefinisanom stanju u kojem tenutno živimo«, ne treba da trpe bilo kakve posledice.\n»Kada se usvoji ustav, donese zakon o državljanstvu i setom međudržavnih ugovora Srbije i Crne Gore budu regulisali odnosi, ne samo po pitanju državljanstva već i slobodnog protoka ljudi, kapitala, roba o usluga, jedno od pitanja koje će se bilateralno rješavati biće i dvojno državljanstvo, u skladu sa principom resiprotiteta, intresima Srbije i Crne Gore i uobičajenom evropskom praksom”, rekao je Nebojša Medojević.\nOn je ocijenio da Crna Gora od referenduma o nezavisnosti funkcioniše u ustavnom vakumu »što je vrlo opasno i za pravnu državu i vladavinu pravu i ostavlja prostor da svaku tumači ustavnost i zakonistost shodno svojim partijskim interesima«.\n»Zbog toga je neophodno usvojiti crnogorski ustav u parlamentu i početi graditi Crnu Goru kao ustavnu i pravnu državu«, zaključio je Medojević.


Drina je riznica električne energije od koje bi koristi imao cijeli region – ASinfo Portal\nTREBINJE – Generalni direktor “Elektroprivrede Republike Srpske” Luka Petrović istakao je da rijeka Drina raspolaže ogromnim potencijalom i da njome “protiču” kilovat časovi električne energije, a niko nema koristi.\nOn je reka da je Drina granična rijeka i da bi se zajedničkim angažovanjem zainteresovanih kompanija moglo iskoristiti sedam pregrada koje je moguće napraviti i to tri u srednjem slivu Drine i četiri u donjem.\n“Ukupna njihova snaga bi bila 700 megavata, a ukupna godišnja proizvodnja 2.800 gigavat časova električne energije. Procijenjena vrijednost izgradnje ovih objekata bila bi 2,2 milijarde evra”, pojasnio je Petrović.\nGeneralni direktor “Elektroprivrede Republike Srpske” je istakao da bi realizacija takvog projekta značila svima u regionu, jer rijeka teče i bukvalno sa sobom odnosi kilovat časove struje.\n“Mi imamo pravo prirodno bogatstvo, a nismo ni svjesni koliko gubimo što ne koristimo taj potencijal. Značaj rijeke Drine je ogroman i to treba iskoristiti za dobrobit svih nas u regionu”, zaključio je Petrović. Srna\nTagovi: drinaluka petrovic